smcproject/ml-wiki-sentences huggingface dataset:
കോഴിക്കോട് സർ‌വകലാശാലക്ക് കീഴിലുള്ള ഈ കലാലയത്തിന് സ്വയംഭരണ പദവിയും ലഭിച്ചിട്ടുണ്ട്.
1965 ലാണ് ഈ കോളേജ് മമ്പാട് സ്ഥാപിതമായത്.
ഏറനാട് എഡ്യൂക്കേഷൻ അസോസിയേഷൻ എന്ന പ്രാദേശിക സംഘടനയാണ് മമ്പാട് കോളേജ് എന്ന പേരിൽ കോളേജ് സ്ഥാപിക്കുന്നത്.
മതപണ്ഡിതനും പുരോഗമനവാദിയുമായിരുന്ന സി.എൻ. അഹ്‌മദ് മൗലവിയുടെ നേതൃത്വത്തിലാണ് കോളേജിന്റെ പ്രാരംഭപ്രവർത്തനങ്ങൾ നടന്നത്.
1965 ജൂൺ 21 ന് മമ്പാട് പരതമ്മൽ യു പി സ്‌കൂളിലാണ് പ്രീഡിഗ്രി ക്ലാസ്സുകൾ ആരംഭിച്ചത്.
ഒരുവർഷക്കാലം അവിടെ പ്രവർത്തിച്ചതിനുശേഷമാണ് അത്തൻമോയി അധികാരി നൽകിയ 25 ഏക്കർ കാമ്പസിലേക്ക് കോളേജ് മാറ്റി സ്ഥാപിച്ചത്.
സാമ്പത്തിക പ്രതിസന്ധിയിലായിരുന്ന ഏറനാട് എഡ്യൂക്കേഷൻ സൊസൈറ്റിക്ക് കോളേജ് നടത്തികൊണ്ടുപോകാൻ പ്രയാസമനുഭവപ്പെട്ടപ്പോൾ മുസ്ലീം എഡ്യൂക്കേഷൻ സൊസൈറ്റിയെ സമീപിക്കുകയായിരുന്നു.
തുടർന്ന് ഡോ അബ്ദുൾ ഗഫൂറിന്റെ നേതൃത്വത്തിൽ 1969 ഫെബ്രുവരി ഒന്നിന് എം ഇ എസ് മമ്പാട് കോളേജായി മാറി.
താഴെപറയുന്ന ബിരുദ-ബിരുദാനന്തര കോഴ്‌സുകൾ ഈ കലാലയത്തിൽ പഠിപ്പിക്കുന്നു.
ബിരുദം ബി എ (അറബിക്) ബി എ (ചരിത്രം) ബി എ (ഇംഗ്ലീഷ്) ബി എ (സാമ്പത്തികശാസ്ത്രം) ബി എ (മാസ്സ് കമ്മ്യൂണിക്കേഷൻ (സെൽഫ് ഫിനാൻസ്)) ബി കോം (സഹകരണം) ബി കോം (കമ്പ്യൂട്ടർ ആപ്ലിക്കേഷൻസ്) ബിബിഎ
ബി എസ് സി (ഫുഡ് ടെക്‌നോളജി) ബി എസ് സി ( രസതന്ത്രം) ബി എസ് സി (ഊർജതന്ത്രം) ബി എസ് സി (ജന്തുശാസ്ത്രം) ബി എസ് സി (ഗണിതം) ബിരുദാനന്തരബിരുദം അറബിക് സാമ്പത്തികശാസ്ത്രം വാണിജ്യശാസ്ത്രം രസതന്ത്രം ജന്തുശാസ്ത്രം ജന്തുശാസ്ത്രം ഫുഡ് ടെക്‌നോളജി ഗവേഷണ കേന്ദ്രം ജന്തു ശാസ്ത്രം
വിദ്യാർത്ഥി പ്രമുഖർ റഹ്മാൻ ഗോപിനാഥ് മുതുകാട് വി. മുസഫർ അഹമ്മദ്‌ ആര്യാടൻ ഷൗക്കത്ത് പി. വി. അബ്ദുൾ വഹാബ്‌ കുരുകേശ് മാത്യു ആസിഫ് സഹീർ യു. ഷറഫലി അവലംബം ↑ ചന്ദ്രിക ദിനപത്രം 2015 ഡിസംബർ 24 രജത ജൂബിലി സുവനീർ 1990
എം.എ. കുട്ടപ്പൻ
2001 മുതൽ 2004 വരെ എ.കെ.ആൻ്റണി മന്ത്രിസഭയിലെ പിന്നോക്കക്ഷേമ വകുപ്പ് മന്ത്രിയായിരുന്ന എറണാകുളം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു ഡോ.എം.എ.കുട്ടപ്പൻ.
(1947-2023) നാലു തവണ നിയമസഭാംഗം, പത്താം കേരള നിയമസഭയിലെ കോൺഗ്രസിൻ്റെ ചീഫ് വിപ്പ് എന്നീ നിലകളിലും പ്രവർത്തിച്ചിട്ടുണ്ട്.
പത്തനംതിട്ട ജില്ലയിലെ മല്ലപ്പള്ളി താലൂക്കിലെ എഴുമറ്റൂർ പഞ്ചായത്തിലെ വാളക്കുഴിയിലെ ഒരു ദളിത് കുടുംബത്തിൽ അയ്യപ്പൻ്റെയും കല്യാണിയുടേയും മകനായി 1947 ഏപ്രിൽ 12ന് ജനനം.
പ്രാഥമിക വിദ്യാഭ്യാസത്തിൽ നേരിടേണ്ടി വന്ന പട്ടിണിയെയും ദാരിദ്ര്യത്തെയും കഠിനാധ്വാനവും ദൃഢനിശ്ചയവും കൊണ്ട് കുട്ടപ്പൻ കീഴടക്കി.
1977-ൽ കോട്ടയം മെഡിക്കൽ കോളേജിൽ നിന്ന് എം.ബി.ബി.എസ് നേടിയ കുട്ടപ്പൻ 1979-ൽ തിരുവനന്തപുരം മെഡിക്കൽ കോളേജിൽ നിന്ന് എം.എസ് ബിരുദം നേടി.
1972-1973 കാലഘട്ടത്തിൽ എം.എ.ജോണിൻ്റെ നേതൃത്വത്തിൽ കോൺഗ്രസ് പരിവർത്തനവാദിയായി രാഷ്ട്രീയ പ്രവേശനം.
1973 മുതൽ 1975 വരെ ആലപ്പുഴ മെഡിക്കൽ കോളേജിൽ ട്യൂട്ടറായി ജോലി നോക്കിയ കുട്ടപ്പൻ 1975 മുതൽ 1980 വരെ ആരോഗ്യവകുപ്പിൽ അസി.
സർജനായും 1983 മുതൽ 1987 വരെ കൊച്ചിൻ പോർട്ട് ട്രസ്റ്റ് ആശുപത്രിയിൽ മെഡിക്കൽ ഓഫീസറായും പ്രവർത്തിച്ചു.
എറണാകുളം ജനറൽ ആശുപത്രിയിലെ ഹൗസ് സർജൻസിക്കിടെയാണ് കുട്ടപ്പന് രാഷ്ട്രീയത്തിൽ താത്പര്യം തോന്നിയത്.
കാരണമായത് കോൺഗ്രസിലെ പരിവർത്തനവാദികളുടെ തീപ്പൊരി മുദ്രാവാക്യങ്ങളും.
പഠനവുമായി ബന്ധപ്പെട്ട് തിരുവനന്തപുരത്തായിരുന്ന കുട്ടപ്പൻ കോൺഗ്രസ് നേതാവായിരുന്ന ജി.കാർത്തികേയനുമായി സൗഹൃദത്തിലായി.
തുടർന്ന് ലീഡർ കെ.കരുണാകരനിലേയ്ക്ക് ബന്ധം നീണ്ടതോടെ 1978 മുതൽ തികഞ്ഞ കോൺഗ്രസുകാരനായി കുട്ടപ്പൻ മാറി.
1980-ലെ നിയമസഭ തിരഞ്ഞെടുപ്പിൽ വണ്ടൂരിൽ നിന്ന് ആദ്യമായി നിയമസഭയിലെത്തിയ കുട്ടപ്പന് 1982-ൽ പാർട്ടി സീറ്റ് നിഷേധിച്ചു.
1982 മുതൽ 1996 വരെ വീണ്ടും കൊച്ചിൻ പോർട്ട് ട്രസ്റ്റ് ആശുപത്രിയിൽ മെഡിക്കൽ ഓഫീസറായി ഉദ്യോഗം തുടർന്നു.
1987-ൽ ചേലക്കരയിൽ നിന്ന് വിജയിച്ച കുട്ടപ്പൻ 1991-ൽ പന്തളത്ത് നിന്ന് മത്സരിച്ചെങ്കിലും പരാജയപ്പെട്ടു.
പിന്നീട് 1996-ലും 2001-ലും ഞാറക്കലിൽ നിന്ന് വീണ്ടും നിയമസഭയിലെത്തി മന്ത്രിസഭാംഗമായി.
സിറ്റിംഗ് എം.എൽ.എ എന്ന നിലയിൽ അടുത്ത തിരഞ്ഞെടുപ്പിൽ 2006-ൽ മത്സരിക്കാനാവാതെ തഴയപ്പെട്ടു.
എ.കെ.ആൻ്റണി മുഖ്യമന്ത്രിയായപ്പോൾ മന്ത്രിസഭയിൽ ഇടം നേടിയ കുട്ടപ്പൻ പിന്നീട് ഉമ്മൻചാണ്ടി മുഖ്യമന്ത്രിയായതോടെ മന്ത്രിസ്ഥാനം നഷ്ടപ്പെട്ടു.
എ ഗ്രൂപ്പിൽ നിന്ന് ഐ ഗ്രൂപ്പിലേക്ക് ചേക്കേറിയതാണ് 2006-ൽ ഞാറയ്ക്കലിൽ നിന്ന് സ്ഥാനാർത്ഥിത്വം നഷ്ടമാകുന്നതിന് കാരണമായതെന്നാണ് കേൾവി.
വിവാദങ്ങൾ നിറഞ്ഞ ജീവിതമായിരുന്നു ഡോ.എം.എ.കുട്ടപ്പൻ്റെത്.
കോൺഗ്രസിലെ ഗ്രൂപ്പ് രാഷ്ട്രീയം നിന്ന് കത്തിയത് കുട്ടപ്പൻ്റെ പേരിലാണ്.
കോൺഗ്രസ് രാഷ്ട്രീയത്തിൽ എ ഗ്രൂപ്പിൻ്റെ ശക്തനായ വക്താവായിരുന്നു എം.എ.കുട്ടപ്പൻ.
1994-ൽ പാർട്ടി നിർദേശപ്രകാരം കുട്ടപ്പൻ നാമനിർദ്ദേശ പത്രിക നൽകിയതിന് ശേഷം കോൺഗ്രസിൻ്റെ രാജ്യസഭ സീറ്റ് അന്ന് മുഖ്യമന്ത്രിയായിരുന്ന ലീഡർ കെ.കരുണാകരൻ ലീഗിന് നൽകിയതായിരുന്നു ഒന്ന്.
തുടർന്നുണ്ടായ വിവാദത്തിൽ ഇതിൽ പ്രതിഷേധിച്ച് കരുണാകരൻ മന്ത്രിസഭയിൽ നിന്ന് ധനകാര്യവകുപ്പ് മന്ത്രിയായിരുന്ന ഉമ്മൻചാണ്ടി രാജിവച്ചു.
ഇതിനെ തുടർന്നാണ് കോൺഗ്രസിൽ എ, ഐ ഗ്രൂപ്പുകൾ തമ്മിൽ തുറന്ന പോര് ആരംഭിക്കുന്നതും.
തൻ്റെ ജാതി പറഞ്ഞ് അധിക്ഷേപിച്ചതിനെതിരെ എം.എ.കുട്ടപ്പൻ മുൻ മുഖ്യമന്ത്രി ഇ.
കെ.നായനാർക്കെതിരെ നൽകിയ കേസ് ഇതിനിടയിൽ സുപ്രീം കോടതി വരെയെത്തി.
ഈ കേസിൻ്റെ എഫ്.ഐ.ആർ മുഖ്യമന്ത്രിയായിരുന്ന നായനാർ ഹൈക്കോടതിയിൽ പോയി റദ്ദാക്കിച്ചു എന്നാണ് ചരിത്രം.
ഖാദി വില്ലേജ് ഇൻഡസ്ട്രീസ് കമ്മീഷൻ, സതേൺ റെയിൽവേ റിക്രൂട്ട്മെൻ്റ് ബോർഡ്, കാലിക്കറ്റ് സർവകലാശാല സെനറ്റ്, കെ.പി.സി.സി നിർവാഹക സമിതി എന്നിവയിൽ അംഗമായിരുന്നു.
കെ.പി.സി.സി ജനറൽ സെക്രട്ടറി, കോൺഗ്രസ് എസ്.സി-എസ്.
ടി സെൽ സംസ്ഥാന ചെയർമാൻ എന്നീ നിലകളിലും പ്രവർത്തിച്ചു.
വൈപ്പിൻ ദ്വീപ് നിവാസികളുടെ രണ്ട് വലിയ സ്വപ്നങ്ങൾ യാഥാർത്ഥ്യമാക്കുന്നതിൽ നിർണായക പങ്ക് വഹിച്ച ജനപ്രതിനിധിയാണ്.
ഗോശ്രീ പാലങ്ങളും ഹഡ്കോ കുടിവെള്ള പദ്ധതിയും യാഥാർത്ഥ്യമാകുന്നത് കുട്ടപ്പൻ സംസ്ഥാന മന്ത്രിസഭയിൽ അംഗമായിരുന്നപ്പോഴാണ്.
2001-ൽ എ.കെ.ആൻ്റണി മുഖ്യമന്ത്രിയായിരുന്നപ്പോൾ തൻ്റെ പ്രവർത്തന കാലയളവിൽ പ്രധാന ലക്ഷ്യങ്ങളിലൊന്നായി വൈപ്പിൻ - എറണാകുളം പാലങ്ങളെ ഉൾപ്പെടുത്തുന്നതിനും പ്രധാന കാരണമായത് കുട്ടപ്പൻ തന്നെയാണ്.
അതു കൊണ്ട് തന്നെ എ.കെ.ആൻ്റണി മുഖ്യമന്ത്രി സ്ഥാനമൊഴിയുന്നതിന് തൊട്ട് മുമ്പായാണ് ഗോശ്രീ പാലങ്ങൾ ഉദ്ഘാടനം ചെയ്യപ്പെട്ടത്.
വൈപ്പിനിലെ കുടിവെള്ള സമരത്തെ തുടർന്ന് ഹഡ്കോ കുടിവെള്ള പദ്ധതി യാഥാർത്ഥ്യമാക്കുന്നതിലും കുട്ടപ്പൻ നിർണായക പങ്ക് വഹിച്ചു.
വൈപ്പിനിലെ സംസ്ഥാന പാത ഏറ്റവും മികച്ച രീതിയിൽ പുനർനിർമ്മിക്കപ്പെട്ടതും കുട്ടപ്പൻ്റെ കാലത്താണ്.
പിന്നീട് കോൺഗ്രസ് ഗ്രൂപ്പ് രാഷ്ട്രീയത്തിലുണ്ടായ മാറ്റങ്ങളുടെ ഭാഗമായിട്ടാണ് കുട്ടപ്പന് മൂന്നാം വട്ടം സീറ്റ് നിഷേധിക്കപ്പെടുന്നതും ഞാറക്കൽ നിയമസഭ മണ്ഡലം കോൺഗ്രസിനെ കൈവിടുന്നതും.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2001 ഞാറയ്ക്കൽ നിയമസഭാമണ്ഡലം എം.എ. കുട്ടപ്പൻ കോൺഗ്രസ് (ഐ.) , യു.ഡി.എഫ്. എം.എ. പുരുഷോത്തമൻ സി.പി.ഐ.എം. , എൽ.ഡി.എഫ്. 1996 ഞാറയ്ക്കൽ നിയമസഭാമണ്ഡലം എം.എ. കുട്ടപ്പൻ കോൺഗ്രസ് (ഐ.) , യു.ഡി.എഫ്. വി.കെ. ബാബു കോൺഗ്രസ് (എസ്.) , എൽ.ഡി.എഫ്. 1987 ചേലക്കര നിയമസഭാമണ്ഡലം എം.എ. കുട്ടപ്പൻ കോൺഗ്രസ് (ഐ.) , യു.ഡി.എഫ്. കെ.വി. പുഷ്പ സി.പി.എം. എൽ.ഡി.എഫ്. 1980 വണ്ടൂർ നിയമസഭാമണ്ഡലം എം.എ. കുട്ടപ്പൻ കോൺഗ്രസ് (ഐ.) , യു.ഡി.എഫ്. പി. സുരേഷ് ഐ.എൻ.സി. (യു.) സ്വകാര്യ ജീവിതം ഭാര്യ : ബീബി ജോൺ(റിട്ട. ഹൈസ്കൂൾ അധ്യാപിക,എളമക്കര ഗവ.വിദ്യാലയം) മക്കൾ : അജിത്ത് പ്രശാന്ത് അനന്തു പ്രവീൺ മരണം
2013-ൽ പക്ഷാഘാതത്തെ തുടർന്ന് സജീവരാഷ്ട്രീയം വിട്ടു.
പിന്നീട് രോഗമുക്തി നേടി വിശ്രമജീവിതത്തിൽ തുടരുകയായിരുന്നു.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2023 ജൂൺ 20ന് അന്തരിച്ചു.
ജൂൺ 21ന് വൈകിട്ട് പച്ചാളം ശ്മശാനത്തിൽ സംസ്കാര ചടങ്ങുകൾ നടന്നു.
അവലംബം ↑ മുൻ മന്ത്രിയും കോൺഗ്രസ് നേതാവുമായിരുന്ന ഡോ.എം.എ.കുട്ടപ്പൻ അന്തരിച്ചു ↑ മുൻ മന്ത്രി എം.എ.കുട്ടപ്പൻ അന്തരിച്ചു ↑ രാഷ്ട്രീയക്കാരനാകാൻ ഡോക്ടർ ജോലി രാജിവച്ചു ↑ എം.എ.കുട്ടപ്പൻ, ഒരു കാലഘട്ടത്തിൽ കേരള രാഷ്ട്രീയത്തിൽ നിറഞ്ഞുനിന്ന വ്യക്തിത്വം ↑ സാഹസികൻ, നിർഭയൻ : എ.കെ.ആൻ്റണി ↑ എം.എ.കുട്ടപ്പന് വിടചൊല്ലി രാഷ്ട്രീയ കേരളം ↑ ↑ ഡോ.എം.എ.കുട്ടപ്പന് അന്ത്യാഞ്ജലി
എം.എ. ചിദംബരം സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/M.
_Chidambaram_Stadium ഇംഗ്ലീഷ് വിലാസം https://ml.wikipedia.org/wiki/M.
_Chidambaram_Stadium
എം.എ. ചിദംബരം സ്റ്റേഡിയം ( തമിഴ് : மு. அ. சிதம்பரம் விளையாட்டு அரங்கம் ), തമിഴ്നാട്ടിലെ ചെന്നൈയിൽ സ്ഥിതിചെയ്യുന്ന ഒരു ക്രിക്കറ്റ് സ്റ്റേഡിയമാണ്.
ചെപ്പോക്ക് സ്റ്റേഡിയ മെന്നും ഇത് അറിയപ്പെടാറുണ്ട്.
ബി.സി.സി.ഐ യുടെ മുൻ പ്രസിഡന്റായിരുന്ന എം.എ ചിദംബരത്തിന്റെ ബഹുമാനാർത്ഥമാണ് സ്റ്റേഡിയത്തിന് ഈ പേര് നൽകിയത്.
ഇന്ത്യൻ ക്രിക്കറ്റ് താരം വീരേന്ദർ സെവാഗ് ദക്ഷിണാഫ്രിക്കക്കെതിരെ 319 റൺസ് നേടിയത് ഈ ഗ്രൗണ്ടിലാണ്.
അവലംബം പുറത്തേക്കുള്ള കണ്ണികൾ ചെന്നൈയിൽ നടക്കാൻ പോകുന്ന മത്സരങ്ങൾ ക്രിക്കിൻഫോയിൽ നിന്ന് പ്രധാന നാഴികക്കല്ലുകൾ-ചെപ്പോക്ക് സ്റ്റേഡിയം Archived 2011-09-25 at the Wayback Machine .
ചെപ്പോക്ക് സ്റ്റേഡിയത്തെക്കുറിച്ച് എല്ലാം Archived 2011-07-09 at the Wayback Machine .
13°03′46″N 80°16′46″E ﻿ / ﻿ 13.06278°N 80.27944°E ﻿ / 13.06278; 80.27944
എം.എ. ജോൺ ഇംഗ്ലീഷ് വിലാസം https://ml.wikipedia.org/wiki/M.
A._John
ഒരു മുൻ കോൺഗ്രസ് നേതാവായിരുന്നു എം.എ ജോൺ .
വിദ്യാർത്ഥി രാഷ്ട്രീയത്തിലൂടെയാണ് ഇദ്ദേഹം രാഷ്ട്രീയത്തിലെത്തിയത്.
കേരളത്തിലെ കെ.എസ്.യു.വിന്റേയും യൂത്ത് കോൺഗ്രസിന്റേയും സ്ഥാപക നേതാവുമാണ് ഇദ്ദേഹം.
കോൺഗ്രസ് പരിവർത്തനവാദികൾ എന്ന പ്രസ്ഥാനത്തിന്റെ സ്ഥാപകനുമായിരുന്നു ജോൺ.
1936 ജൂൺ 26-ന് കോട്ടയം ജില്ലയിലെ കുറവിലങ്ങാട് മറ്റത്തിൽ കുളത്തനാനിയിൽ എം.ജെ. എബ്രാഹാമിന്റെയും  ഭാര്യ മറിയാമ്മ എബ്രാഹാമിന്റെയും ഏഴ് മക്കളിൽ നാലാമനായാണ് ജനനം.
1978-ലാണ് എം.എ. ജോൺ വിവാഹിതനായത്.
മതപരമായ ചടങ്ങുകളോട് താല്പര്യം ഇല്ലാതിരുന്ന അദ്ദേഹത്തിന്റെ വിവാഹം സ്പെഷ്യൽ മാര്യേജ് ആക്റ്റ് പ്രകാരമായിരുന്നു.
നാസ്തികനും യുക്തിവാദിയുമായിരുന്നു ജോൺ.
കേരളത്തിലെ കെ.എസ്.യുവിന്റേയും യൂത്ത് കോൺഗ്രസിന്റേയും സ്ഥാപക നേതാവിൽ ഒരാളായ ജോൺ വിദ്യാർത്ഥി രാഷ്ട്രീയത്തിലൂടെയാണ് രാഷ്ട്രീയത്തിലേക്ക് രംഗപ്രവേശം ചെയ്തത്.
കെ.എസ്.യൂവിൽ പ്രവർത്തിച്ച ശേഷം 1961-ൽ യൂത്ത് കോൺഗ്രസ് സെക്രട്ടറിയായും തുടർന്ന് 1963-ൽ ജനറൽ സെക്രട്ടറിയാകുകയും ചെയ്തു.
യൂത്ത് കോൺഗ്രസ്സിന് ദേശീയതലത്തിൽ മാത്രം പ്രസിഡന്റുണ്ടയിരുന്ന അക്കാലത്ത് 1965-ൽ കോൺഗ്രസ് പ്രസിഡന്റ് കാമരാജ് എല്ലാ സംസ്ഥാന സമിതികളും പിരിച്ചുവിട്ടു.
ഇതിൽ പ്രതിഷേധം പ്രകടിപ്പിച്ച് കെ. കാമരാജിന് ജോൺ കത്തയയ്ക്കുകയുണ്ടായി.
തുടർന്ന് ജോണിനെ രാജ്യവ്യാപകമായി, യൂത്ത് കോൺഗ്രസ് പുനസംഘടിപ്പിക്കാൻ രൂപവത്ക്കരിച്ച നാലംഗ സമിതിയിൽ ഉൾപ്പെടുത്തിയിരുന്നു.
എങ്കിലും പിന്നീട് ഇദ്ദേഹം കോൺഗ്രസ് വിട്ട് പരിവർത്തന വാദി കോൺഗ്രസ് എന്ന സംഘടനയ്ക്ക് രൂപം നൽകി.
1970 കാലഘട്ടങ്ങളിൽ എം.എ. ജോൺ നമ്മെ നയിക്കും എന്ന മുദ്രാവാക്യം ഏറെ പ്രശസ്തി നേടിയിരുന്നു.
അടിയന്തരാവസ്ഥക്കാലത്ത് ജോൺ കുറച്ചുകാലം രാജ്യരക്ഷാനിയമപ്രകാരം ജയിലിലടക്കപ്പെട്ടിരുന്നു.
എന്നാൽ 1976-ൽ കോൺഗ്രസിലേക്ക് തിരിച്ചെത്തുകയുണ്ടായി.
കെ. കരുണാകരൻ ഡി.ഐ.സി. (കെ.) എന്ന പാർട്ടി രൂപവത്കരിച്ചപ്പോൾ ജോൺ ഈ പാർട്ടിയുടെ സീനിയർ വൈസ് പ്രസിഡന്റായി പ്രവർത്തിച്ചിരുന്നു.
ഡി.ഐ.സി. (കെ)യിൽ നിന്നു പിരിഞ്ഞ് ഡി.ഐ.സി. (ഇടത്) രൂപികരിച്ചു.
ഡി.ഐ.സി. (ഇടത്) പിന്നീട് കോൺഗ്രസ് എസ്സിൽ ലയിച്ചു.
എഴുത്തും വായനയും ജീവിതത്തിന്റെ അവിഭാജ്യ ഘടകങ്ങളാക്കിയ ജോണിന് അറുപതിനായിരത്തിലധികം പുസ്തകങ്ങളുള്ള സ്വകാര്യ ലൈബ്രറി ആണുള്ളത്.
ഒരു നല്ല കർഷകനും കൂടിയായിരുന്നു എം.എ. ജോൺ.
2011 ഫെബ്രുവരി 22 -ന് ഹൃദയാഘാതം മൂലം സ്വവസതിയിൽ അന്തരിച്ചു.
മൃതദേഹം ഫെബ്രുവരി 24 -ന് വൈകീട്ട് 4ന് വീട്ടുവളപ്പിൽ സംസ്‌കരിച്ചു.
എസ്. കോളേജ് മാറമ്പള്ളി
എറണാകുളം ജില്ലയിലെ ആലുവ മുനിസിപ്പാലിറ്റിയിലെ മാറമ്പള്ളിയിൽ പെരിയാറിന്റെ തീരത്തായി സ്ഥിതി ചെയ്യുന്ന ഒരു കലാലയമാണ് എം.ഇ.
മഹാത്മഗന്ധി സർവ്വകലാശാലക്കു കീഴിലായിട്ടാണ് ഈ കലാലയം അംഗീകരിക്കപ്പെട്ടിരിക്കുന്നത്.
എസ്. കോളേജ് മാറമ്പള്ളി സ്ഥാപിതമായത് 1995 - ൽ ആണ്.
ബിരുദം ബി.ബി.എ. ബി.സി.എ. ബി.എസ്.സി. (ഇലക്ട്രോണിക്സ്) ബി.കോം.
(കമ്പ്യൂട്ടർ ആപ്ലിക്കേഷൻസ്) ബി.കോം.
(ടാക്സ്സേഷൻ) ബി.എസ്.സി. (ബയോടെക്നോളജി) ബി.എസ്.സി. (മൈക്രോബയോളജി) ബി.എസ്.സി. (സെക്കോളജി) ബി.എസ്.സി. (ഭൗതികശാസ്ത്രം - കമ്പ്യൂട്ടർ ആപ്ലിക്കേഷൻസ് പ്രത്യേക വിഷയമായി പഠിപ്പിക്കപ്പെടുന്നു) ബി.എസ്.സി. (ഗണിതശാസ്ത്രം - കമ്പ്യൂട്ടർ ആപ്ലിക്കേഷൻസ് പ്രത്യേക വിഷയമായി പഠിപ്പിക്കപ്പെടുന്നു) ബി.എ. (കമ്മ്യൂണികേറ്റീവ് ഇംഗ്ലീഷ് - ത്രീ മെയിൻ) ബി.എ. (അറബിക് വിത്ത് ട്രാൻസ്ലേഷൻ  - കമ്പ്യൂട്ടർ പ്രത്യേക വിഷയമായി പഠിപ്പിക്കപ്പെടുന്നു) ബിരുദാനന്തര ബിരുദം എം.എസ്.സി. (ബയോടെക്നോളജി) എം.എസ്.സി. (കമ്പൂട്ടർ സയൻസ്) എം.എസ്.സി. (ഇലക്ട്രോണിക്സ്) എം.എസ്.സി. (മൈക്രോബയോളജി) എം.എസ്.സി. (ബയോകെമിസ്ട്രി) എം.കോം.
(ഇ - കൊമേഴ്സ്) എം.എ. (ഇംഗ്ലീഷ്) എം.എച്ച്.ആർ.എം. പുറത്തേക്കുള്ള കണ്ണികൾ
എം.എ. ഉമ്മൻ
കേരളത്തിൽ നിന്നുള്ള ഒരു സാമ്പത്തിക വിദഗ്ദനാണ് എം.എ. ഉമ്മൻ .
ഗുലാത്തി ഇൻസ്റ്റിറ്റ്യൂട്ട് ഓഫ് ഫൈനാൻസ് ആൻഡ് ടാക്സേഷൻ (GIFT), സെന്റർ ഫോർ ഡെവലപ്മെന്റ് സ്റ്റഡീസ് എന്നീ സ്ഥാപനങ്ങളിൽ ഹോണററി ഫെല്ലോ ആണ് അദ്ദേഹം.
കേരളത്തിലെ സർവ്വകലാശാലകളിലെ സാമ്പത്തികശാസ്ത്ര വകുപ്പുകളിൽ കരിക്കുലം തയ്യാറാക്കുന്നതിൽ പങ്കു വഹിച്ച എം.എ. ഉമ്മൻ, പല രാജ്യങ്ങളുടെയും സാമ്പത്തിക ആസൂത്രണത്തിൽ പങ്ക് വഹിച്ചിട്ടുണ്ട് .
ജനകീയാസൂത്രണത്തിന്റെ പത്തുവർഷങ്ങളെക്കുറിച്ച് പഠനം നടത്താൻ എം.എ. ഉമ്മൻ കമ്മറ്റി പ്രവർത്തിച്ചിരുന്നു.
അതിന്റെ റിപ്പോർട്ട് 2009-ൽ സർക്കാറിന് സമർപ്പിക്കപ്പെട്ടു .
രചനകൾ ഓർമ്മപ്പടികൾ ഭൂപരിഷ്കരണങ്ങളും സാമൂഹിക സാമ്പത്തിക പരിവർത്തനങ്ങളും കേരളത്തിൽ പഞ്ചായത്ത്‌സ് ആൻഡ് ദെയർ ഫൈനാൻസ് അവലംബം
എം.എ. കല്യാണകൃഷ്ണ ഭാഗവതർ
പ്രസിദ്ധനായ കർണാടക സംഗീതജ്ഞനും വീണാ വാദകനുമായിരുന്നു എം.എ. കല്യാണകൃഷ്ണ ഭാഗവതർ.
ശ്രീ സ്വാതി തിരുന്നാൾ സംഗീത അക്കാദമിയിലും സെൻട്രൽ കോളേജ് ഓഫ് മ്യൂസിക്, മദ്രാസിലും അധ്യാപകനായിരുന്നു.
വീണാ വാദനത്തിൽ കേരള ബാണിയുടെ (മഞ്ഞപ്ര ബാണി) പ്രചാരകനായിരുന്നു.
1908 ൽ കേരളത്തിലെ മഞ്ഞപ്രയിൽ ജനിച്ചു.
വീണവാദകരുടെ കുടുംബത്തിൽ പിറന്ന കല്യാണകൃഷ്ണന് ആദ്യ ഗുരു അച്ഛൻ എം.കെ. കൃഷ്ണ ഭാഗവതരായിരുന്നു.
ചെറുപ്പം മുതൽ തന്നെ സംഗീതകച്ചേരികളിൽ പങ്കെടുത്തിരുന്നു.
മുൻ‌നിര വീണ വാദകരിലൊരാളായിരുന്ന അദ്ദേഹത്തെ ചിത്തിരത്തിരുന്നാളിന്റെ കാലത്ത് തിരുവിതാംകൂറിന്റെ ആസ്ഥാന ഗായകനായി നിയമിച്ചു.
രാജ കുടുംബാംഗങ്ങളെ സംഗീതമഭ്യസിപ്പിച്ചു.
1962 ൽ കേരള സംഗീത നാടക അക്കാദമി അവാർഡ് ലഭിച്ചു.
കോയിക്കൽ കൊട്ടാരം ഇംഗ്ലീഷ് വിലാസം https://ml.wikipedia.org/wiki/Koyikkal_Palace കോയിക്കൽ കൊട്ടാരം ചന്ദ്രവളയം
തിരുവനന്തപുരം ജില്ലയിൽ നെടുമങ്ങാട് സ്ഥിതി ചെയ്യുന്ന ഒരു കൊട്ടാരമാണ് കോയിക്കൽ കൊട്ടാരം .
1670കളിൽ വേണാടിന്റെ റീജന്റായിരുന്ന ഉമയമ്മറാണിയുടെ (പേരകം സ്വരൂപം - വേണാടിന്റെ താവഴി) കൊട്ടാരമാണിതെന്നു കരുതുന്നു.
മുകിലൻ (മുഗളൻ എന്നതിന്റെ തത്ഭവം) എന്ന ഒരു വൈദേശിക മുസ്ലിം മഹാറാണിയുടെ ഭരണകാലത്ത് തിരുവനന്തപുരത്തിനു സമീപം വരെ സൈന്യസമേതം ആക്രമിച്ച് മണകാട് തമ്പടിച്ചു.
അതോടെ റാണിക്ക് തിരുവനന്തപുരത്ത് നിന്നും നെടുമങ്ങാടേക്കു നിലയുറപ്പിക്കേണ്ടി വന്നു, അന്നു പണിത കൊട്ടാരമാണിതെന്നാണു ചരിത്ര രേഖകൾ പറയുന്നത്.
കേരളസർക്കാർ വക ഒരു ചരിത്ര സംരക്ഷിത സ്മാരകമാണ് ഇതിപ്പോൾ.
1992 മുതൽ ഒരു ഫോക്‌ലോർ മ്യൂസിയവും, ന്യൂമിസ്മാറ്റിക് ‌(നാണയ) മ്യൂസിയവും ഇവിടെ പ്രവർത്തിച്ചുവരുന്നു.
അവലംബം Koyikkal Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ ↑ ↑ Medieval History Archived 2012-06-14 at the Wayback Machine .
; keralatourism.org
കോയിപ്രം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koipuram_Gramapanchayath കോയിപ്രം കോയിപ്രം 9°21′00″N 76°40′00″E ﻿ / ﻿ 9.35°N 76.666667°E ﻿ / 9.35; 76.666667 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് കൊയിപ്രം താലൂക്ക്‌ തിരുവല്ല ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് യു ദി എഫ് വൈസ് പ്രസിഡന്റ് സെക്രട്ടറി വിസ്തീർണ്ണം 22.26 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 25517 ജനസാന്ദ്രത 1146 / ച.
പത്തനംതിട്ട ജില്ലയിലെ തീരുവല്ലായീൽ തിരുവല്ലാ താലൂക്കിൽ കോയിപ്രം ബ്ളോക്കിലാണ് കോയിപ്രം ഗ്രാമപ്പഞ്ചായത്ത് സ്ഥിതി ചെയ്യുന്നത്.
കോയിപ്രം ഗ്രാമപഞ്ചായത്ത് കോയിപ്രം വില്ലേജുപരിധിയിൽ ഉൾപ്പെടുന്നു.
22.23 ചതുരശ്രകിലോമീറ്ററാണ് ഈ പഞ്ചായത്തിന്റെ വിസ്തീർണ്ണം.
ശബരിമലയിലേക്കുള്ള സഞ്ചാരികൾ ഭൂരിഭാഗവും കടന്നുപോകുന്ന സംസ്ഥാനപാത പഞ്ചായത്തിന്റെ മധ്യഭാഗത്തുകൂടിയാണ് കടന്നുപോകുന്നത്.
ഈ സംസ്ഥാനപാതയുടെ തെക്കും വടക്കും ഭാഗങ്ങളിലായി കോയിപ്രം ഗ്രാമപഞ്ചായത്ത് വ്യാപിച്ചുകിടക്കുന്നു.
പഞ്ചായത്തിന്റെ അതിരുകൾ വടക്കുഭാഗത്ത് പുറമറ്റം , എഴുമറ്റൂർ പഞ്ചായത്തുകളും കിഴക്കുഭാഗത്ത് തോട്ടപ്പുഴശ്ശേരി ഗ്രാമപഞ്ചായത്തും തെക്കുഭാഗത്ത് പമ്പാനദിയും , പടിഞ്ഞാറുഭാഗത്ത് ഇരവിപേരൂർ പഞ്ചായത്തുമാണ് .
തെക്കുഭാഗം മിക്കവാറും സമതല പ്രദേശങ്ങളും, വടക്കുഭാഗം കുന്നുകളും കുന്നിൻചെരിവുകളും നിറഞ്ഞതുമായ ഭൂപ്രകൃതിയാണ്.
പമ്പാനദിയാൽ ചുറ്റപ്പെട്ട ഫലഭൂയിഷ്ഠവും മനോഹരവുമായ ഒരു ഭൂപ്രദേശമാണിത്.
അവലംബം 1 2 3 2001-ലെ സെൻസസ് പ്രകാരം 1 2 3 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ്, കോയിപ്രം ഗ്രാമപഞ്ചായത്ത് Archived 2021-03-03 at the Wayback Machine .
കോയിപ്രം ബ്ലോക്ക് പഞ്ചായത്ത്
പത്തനംതിട്ട ജില്ലയിൽ മല്ലപ്പള്ളി, തിരുവല്ല എന്നീ താലൂക്കുകളിലായാണ് 123.67 ചതുരശ്രകിലോമീറ്റർ വിസ്തീർണ്ണമുള്ള കോയിപ്രം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
കോയിപ്രം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
അയിരൂർ ഗ്രാമപഞ്ചായത്ത് ഇരവിപേരൂർ ഗ്രാമപഞ്ചായത്ത് കോയിപ്രം ഗ്രാമപഞ്ചായത്ത് തോട്ടപ്പുഴശ്ശേരി ഗ്രാമപഞ്ചായത്ത് എഴുമറ്റൂർ ഗ്രാമപഞ്ചായത്ത് പുറമറ്റം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പത്തനംതിട്ട താലൂക്ക് മല്ലപ്പള്ളി, തിരുവല്ല വിസ്തീര്ണ്ണം 123.67  ചതുരശ്ര കിലോമീറ്റർ ജനസംഖ്യ 121,630 പുരുഷന്മാർ 58,468 സ്ത്രീകൾ 63,162 ജനസാന്ദ്രത 984 സ്ത്രീ : പുരുഷ അനുപാതം 1080 സാക്ഷരത 96.27% വിലാസം
കോയിപ്രം ബ്ലോക്ക് പഞ്ചായത്ത് പുല്ലാട് - 689648 ഫോൺ‍ : 0469 2662364 ഇമെയിൽ‍‍‍‍ : bdokpm@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/koipuramblock Archived 2016-03-11 at the Wayback Machine .
കോയമ്പത്തൂർ ജില്ല ഇംഗ്ലീഷ് വിലാസം https://ml.wikipedia.org/wiki/Coimbatore_district
11°0′45″N 76°58′17″E ﻿ / ﻿ 11.01250°N 76.97139°E ﻿ / 11.01250; 76.97139
ഇതേ പേരിലുള്ള നഗരത്തെക്കുറിച്ച് അറിയാൻ, കോയമ്പത്തൂർ എന്ന താൾ കാണുക.
തമിഴ്നാട്‌ സംസ്ഥാനത്തിൽ വ്യാവസായികമായും,സാമ്പത്തികമായും പുരോഗതി കൈവരിച്ച ഒരു ജില്ലയാണ് കോയമ്പത്തൂർ ജില്ല (തമിഴ് : கோயம்புத்தூர் மாவட்டம்).
തലസ്ഥാന നഗരമായ ചെന്നൈ കടത്തിവെട്ടി  ജി.ഡി.പി. സുചികയിൽ സംസ്ഥാന തലത്തിൽ ഒന്നാം സ്ഥാനം ഈ ജില്ലക്കാണ്.
തമിഴ്നാട്‌ സംസ്ഥാനത്തിലെ വലിയ രണ്ടാമത്തെ ജില്ലയായ കോയമ്പത്തൂർ നഗരമാണ് ജില്ല ആസ്ഥാനം.
ചെന്നൈ നഗരത്തിൽ നിന്നും 497 കിലോമീറ്ററും ബെംഗളൂരുവിൽ നിന്നും 330 കിലോമീറ്ററും ദൂരെ ആണ് കോയമ്പത്തൂർ നഗരം.
ചെന്നൈ ജില്ല കഴിഞ്ഞാൽ തമിഴ്നാട്‌ സംസ്ഥാനത്തിൽ ഏറ്റവും കൂടുതൽ റവന്യു ലഭിക്കുന്ന ജില്ലയാണ് കോയമ്പത്തൂർ.
തെക്കേ ഇന്ത്യൻ രാജവംശങ്ങളാൽ കാലാകാലങ്ങളിൽ മാറി മാറി ഭരിക്കപെട്ട ജില്ലയാണിത്.
പതിനൊന്നാം നൂറ്റാണ്ടിൽ ഒരു കാനന ഗ്രാമം ആയീ ചോളന്മാരാന് ഇന്നത്തെ   കോയമ്പത്തൂർ ജില്ലക്ക് അസ്ഥിവാരം ഇട്ടത്.
പതിനെട്ടാം നൂറ്റാണ്ടിൽ മധുരൈ ഭരണാധികാരികളിൽ നിന്നും ഭരണം മൈസൂർ കൈക്കലാക്കി.1799 ലെ മൂന്നാം മൈസൂർ യുദ്ധത്തെ തുടർന്ന് ബ്രിട്ടീഷുകാർ ഭരണം കൈക്കലാക്കുകയും  1947 വരെ കൈവശം വെക്കുകയും ചെയ്തു.
ഭൂമിശാസ്ത്രവും കാലാവസ്ഥയും പൊള്ളാച്ചിക്കടുത്ത ഒരു ഭൂപ്രദേശം
തമിഴ്നാട്ടിലെ പടിഞ്ഞാറൻ ഭാഗത്ത് സ്ഥിതി ചെയ്യുന്ന ഈ ജില്ല കൊന്ഗുനാട് മേഖലയിൽ പെടുന്നു.
കേരളത്തിലെ പാലക്കാട് ജില്ല ഈ ജില്ലയുടെ പടിഞ്ഞാറു ഭാഗത്തും നീലഗിരി ജില്ല വടക്കും ഈറോഡ് ജില്ല വടക്കുകിഴക്കും, കിഴക്കും ഇടുക്കി ജില്ല തെക്കും ദിണ്ടിഗൽ ജില്ല തെക്കുകിഴക്കും ആയീ സ്ഥിതി ചെയ്യുന്നു.
7649 ചതുരശ്ര കിലോമീറ്റർ ആണ് ജില്ലയുടെ വിസ്തീർണ്ണം .
ഈ ജില്ലയുടെ വടക്കും തെക്കുകിഴക്കൻ ഭാഗത്തുള്ള മലമ്പ്രദേശങ്ങൾ പശ്ചിമഘട്ടത്തിന്റെ ഭാഗമാണ്.
ഇവിടങ്ങളിൽ വർഷം മുഴുവൻ സുഖകരമായ കാലാവസ്ഥയും കനത്ത മഴയും ലഭിക്കുന്നു.
ജില്ലയുടെ ജനസംഖ്യ:29,16,620 (2001 കാനേഷുമാരി പ്രകാരം).
ജനസംഖ്യ വളർച്ച നിരക്ക്:21.76% സാക്ഷരത:69%.
പ്രധാന ഭാഷ : തമിഴ് .
മലയാളം , തെലുങ്ക് , കന്നഡ സംസാരിക്കുന്ന നല്ലൊരു ശതമാനം ന്യുനപക്ഷവും ഇവിടെ ഉണ്ട്.
വയസ്സ് ജനസംഖ്യയുടെ ശതമാനം 0-14 23.2% 15-59 67.5% 60 and above 9.3% മതം ജനസംഖ്യയുടെ ശതമാനം ഹിന്ദുക്കൾ 90.08% മുസ്ലീങ്ങൾ 5.33%, ക്രിസ്തയാനികൾ 4.35% മറ്റുള്ളവർ 0.24% പൊതു ഭരണവും രാഷ്ട്രീയവും
കോയമ്പത്തൂർ ജില്ലയെ കോയമ്പത്തൂർ , പൊള്ളാച്ചി എന്നീ രണ്ടു ഡിവിഷനുകളായി തരം തിരിച്ചിരിക്കുന്നു.
കോയമ്പത്തൂർ റെവന്യു ഡിവിഷൻ വ്യാവസായിക പ്രധാന്യമുള്ളതും പൊള്ളാച്ചി റെവന്യു  ഡിവിഷൻ കാർഷിക പ്രധാന്യമുള്ളതുമാണ്.
കോയമ്പത്തൂർ ജില്ലയിൽ  ആകെ മൂന്ന് ലോക്‌സഭ മണ്ഡലങ്ങളും പത്തു നിയമസഭാ മണ്ഡലങ്ങളുമാണുള്ളത്.
റവന്യു   ഡിവിഷൻ താലൂക്കുകളുടെ എണ്ണം സോണുകളുടെ എണ്ണം ഫിർക്ക എണ്ണം റെവന്യു ഗ്രാമങ്ങളുടെ എണ്ണം കോയമ്പത്തൂർ 3 4 15 100 പൊള്ളാച്ചി 3 6 18 225 മൊത്തം 6 10 33 325 Assembly Constituency Political Party Elected Representative Mettupalayam AIADMK O.K. Chinnaraj Thondamuthur INC M.N. Kandaswamy Singanallur AIADMK R. Chinnaswamy Coimbatore West AIADMK T. Malarvan Coimbatore East DMK N. Pongalur Palanisamy Perur AIADMK S.P. Velumani Kinathukadavu AIADMK S. Damodaran Pollachi AIADMK V. Jayaraman Valparai INC Kovai Thangam Pongalur DMK S. Mani Lok Sabha Constituency Political Party Elected Representative Coimbatore CPI(M) P.R. Natarajan Pollachi AIADMK K. Sugumar Nilgiris (SC) DMK A. Raja Source: Indian Elections / Election Commission of India.
അവലംബം ഗതാഗതം കോയമ്പത്തൂർ ജില്ലയിലെ ശാന്തസുന്ദരമായൊരു റോഡ്‌‌
റോഡുകൾ മുഖേന ജില്ല വളരെയധികം ബന്ധപെടുത്തപെട്ടിരിക്കുന്നു.
താഴെ കൊടുത്ത അഞ്ചു മേഖലാഗതാഗത ഓഫീസുകളാണ് ജില്ലയിൽ ഉള്ളത്.
കോയമ്പത്തൂർ  സൗത്ത് - TN 37 കോയമ്പത്തൂർ  നോർത്ത് - TN 38 * കോയമ്പത്തൂർ  സെൻട്രൽ -TN 66 കോയമ്പത്തൂർ പടിഞ്ഞാർ - TN 99 മേട്ടുപാളയം - TN 40 പൊള്ളാച്ചി  - TN 41
ജില്ലയെ രാജ്യത്തിന്റെ ഇതര ഭാഗങ്ങളുമായി ബന്ധിപ്പിക്കുന്ന മൂന്നു ദേശിയ പാതകൾ ജില്ലയിലുണ്ട്‌.
ദേശിയ പാത-47 , ദേശിയ പാത-67 , ദേശിയ പാത-209 എന്നിവയാണ് ജില്ലയിലെ ദേശീയ പാതകൾ.
ജില്ലയിൽ ആകെ ഇരുപത്തിയൊന്ന്  റെയിൽവേ സ്റ്റേഷനുകളുണ്ട്.
കോയമ്പത്തൂർ  ജംഗ്‌ഷനാണ് ഇതിൽ ഏറ്റവും വലുത്.
ചെന്നൈ കഴിഞ്ഞാൽ ദക്ഷിണ റെയിൽവേയ്ക്ക് ഏറ്റവും കൂടുതൽ വരുമാനം ലഭിക്കുന്നതു കോയമ്പത്തൂർ ജംഗ്‌ഷനിൽ നിന്നാണ് .
കോയമ്പത്തൂർ അന്താരാഷ്ട്ര വിമാനത്താവളം ജില്ലയിലെ വിമാനത്താവളമാണ്.
സസ്യ ജന്തു ജാലം കോയമ്പത്തൂർ ജില്ലയിലെ ഒരു മലമ്പ്രദേശം
ഇന്ദിര ഗാന്ധി വന്യജീവി സങ്കേതവും ദേശീയോദ്യാനവും ഈ ജില്ലയിലാണ്.
പ്രധാന നഗരങ്ങളും പട്ടണങ്ങളും കോയമ്പത്തൂർ - ജില്ല ആസ്ഥാനം പൊള്ളാച്ചി - കിനതുകടവ് - മേട്ടുപാലൈയം - വല്പരി - സിരുമുഗൈ - കാരമട - അന്നൂർ - സുലുർ - പ്രധാന വിളകൾ എള്ള് പരുത്തി തേങ്ങ അടക്ക , വെറ്റില ചോളം അരി , ഗോതമ്പ് കരിമ്പ് തേയില കാപ്പി കുരുമുളക് ശർക്കര വിദ്യാഭ്യാസം സർവകലാശാലകൾ അണ്ണാ സർവകലാശാല കോയമ്പത്തൂർ ഭാരതയാർ സർവകലാശാല‍ തമിഴ്നാട് കാർഷിക സർവകലാശാല‍ .
കേന്ദ്ര ഗവേഷണ സ്ഥാപനങ്ങൾ കരിമ്പ്‌ ബ്രീഡിംഗ് ഇൻസ്റ്റിറ്റ്യൂട്ട് കേന്ദ്ര പരുത്തി ഗവേഷണ ഇൻസ്റ്റിറ്റ്യൂട്ട് ഇൻസ്റ്റിറ്റ്യൂട്ട് ഓഫ് ഫോറെസ്റ്റ് ജെനിടിക്സ് ആൻഡ്‌ ട്രീ ബ്രീഡിംഗ് എഞ്ചിനീയറിംഗ് കോളേജുകൾ ഗവേർമെന്റ്റ്  കോളേജ്  ഓഫ്  ടെക്നോളജി   കോയമ്പത്തൂർ അമൃത  ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ്‌ സയൻസ് (AITEC), കോയമ്പത്തൂർ ബന്നരി അമ്മൻ ഇൻസ്റ്റിറ്റ്യൂട്ട് ഓഫ് ടെക്നോളജി , കോയമ്പത്തൂർ കോയമ്പത്തൂർ  ഇൻസ്റ്റിറ്റ്യൂട്ട്  ഓഫ്  എഞ്ചിനീയറിംഗ്  ആൻഡ്‌  ഇൻഫർമേഷൻ  ടെക്നോളജി , കോയമ്പത്തൂർ കോയമ്പത്തൂർ  ഇൻസ്റ്റിറ്റ്യൂട്ട്  ഓഫ്  ടെക്നോളജി  (CIT), കോയമ്പത്തൂർ ഡോ.മഹാലിംഗം  കോളേജ്  ഓഫ്  എഞ്ചിനീയറിംഗ്  ആൻഡ്‌  ടെക്നോളജി , കോയമ്പത്തൂർ ഹിന്ദുസ്ഥാൻ കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി , കോയമ്പത്തൂർ കാരുണ്യ  ഇൻസ്റ്റിറ്റ്യൂട്ട്  ഓഫ്   ടെക്നോളജി , കോയമ്പത്തൂർ കുമാരഗുരു കോളേജ്  ഓഫ്  ടെക്നോളജി,കോയമ്പത്തൂർ മഹാരാജ എഞ്ചിനീയറിംഗ്  കോളേജ് , കോയമ്പത്തൂർ മഹാരാജ പ്രിത്വി  എഞ്ചിനീയറിംഗ് കോളേജ് , കോയമ്പത്തൂർ പാർക്ക്‌  കോളേജ്  ഓഫ് എഞ്ചിനീയറിംഗ്  ആൻഡ്‌  ടെക്നോളജി , കോയമ്പത്തൂർ പി.എസ് .
ജി കോളേജ്  ഓഫ്  ടെക്നോളജി , കോയമ്പത്തൂർ എസ.
എൻ.എസ് കോളേജ് ഓഫ് എഞ്ചിനീയറിംഗ്, കോയമ്പത്തൂർ ശ്രി കൃഷ്ണ കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി , കോയമ്പത്തൂർ ശ്രി രാമകൃഷ്ണ എഞ്ചിനീയറിംഗ് കോളേജ് , കോയമ്പത്തൂർ ശ്രി ശക്തി ഇൻസ്റ്റിറ്റ്യൂട്ട് ഓഫ് എഞ്ചിനീയറിംഗ് ആൻഡ്‌ ടെക്നോളജി , കോയമ്പത്തൂർ തമിഴ്നാട്‌ കോളേജ് ഓഫ് എഞ്ചിനീയറിംഗ് , കോയമ്പത്തൂർ വി.എൽ.ബി  ജനകയാമ്മൽകോളേജ് ഓഫ് എഞ്ചിനീയറിംഗ് ടെക്നോളജി,കോയമ്പത്തൂർ മറ്റുള്ളവ സി.എം.എസ്.institute ഓഫ് management സ്ടുദീസ് പുറത്തേക്കുള്ള കണ്ണികൾ കോയമ്പത്തൂർ ജില്ല - Coimbatore District "ഔദ്യോഗിക വെബ്സൈറ്റ്" Archived 2005-08-30 at the Wayback Machine .
കോയമ്പത്തൂർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Coimbatore_Medical_College രണ്ടാമത്തെ പ്രവേശന കവാടം കോയമ്പത്തൂർ മെഡിക്കൽ കോളേജ് പ്രധാന കവാടം പുരുഷന്മാരുടെ ഹോസ്റ്റൽ
ഇന്ത്യയിലെ തമിഴ്നാട്ടിലെ കോയമ്പത്തൂർ നഗരത്തിൽ സ്ഥിതി ചെയ്യുന്ന, മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള സംസ്ഥാന സർക്കാർ നിയന്ത്രണത്തിലുള്ള മെഡിക്കൽ കോളേജാണ് കോയമ്പത്തൂർ മെഡിക്കൽ കോളേജ് .
കോളേജിനോട് ചേർന്നുള്ള ആശുപത്രി റെയിൽവേ സ്റ്റേഷന് സമീപം സ്ഥിതി ചെയ്യുന്നു, ഗ്യാസ്ട്രോഎൻട്രോളജി, മൈക്രോബയോളജി, അനാട്ടമി, ബയോകെമിസ്ട്രി, ഫാർമക്കോളജി, പാത്തോളജി, ഫിസിയോളജി, ഒഫ്താൽമോളജി, ഇഎൻടി, എസ്പിഎം, ഒബ്സ്ട്രറ്റിക്സ് ആൻഡ് ഗൈനക്കോളജി, ഓർത്തോപീഡിക്സ്, പീഡിയാട്രിക്സ്, റെസ്പിറേറ്ററി മെഡിസിൻ, റേഡിയോളജി, ഡയബറ്റോളജി, ഡയബറ്റോളജി, സർജറി, മെഡിസിൻ, ഡെർമറ്റോളജി, സൈക്യാട്രി, എന്നീ വിഭാഗങ്ങൾ ഇവിടെ പ്രവർത്തിക്കുന്നു.
നഗരത്തിലെ ഒരു വ്യവസായ കുടുംബത്തിലെ ശാസ്ത്രജ്ഞനായ ജി ഡി നായിഡു മുഖ്യമന്ത്രി കെ. കാമരാജിന്റെ കീഴിലുള്ള തമിഴ്‌നാട് സംസ്ഥാന സർക്കാരിന് 153 ഏക്കർ ഭൂമി സംഭാവന ചെയ്തതോടെയാണ് ശേഷമാണ് 1966 ൽ കോളേജ് സ്ഥാപിതമായത്.
കോയമ്പത്തൂർ മെഡിക്കൽ കോളേജ് ആശുപത്രിയുടെ ടൈംലൈൻ: 1908 - മദ്രാസ് ഗവർണറായിരുന്ന ആംപ്തിൽ പ്രഭു തറക്കല്ലിട്ടു 1909 ജൂലൈ 14 - മദ്രാസ് ഗവർണർ ആശുപത്രി ഉദ്ഘാടനം ചെയ്തു 1912 ഏപ്രിൽ 1 - കോയമ്പത്തൂർ മുനിസിപ്പാലിറ്റിയിൽ നിന്ന് ആശുപത്രി ഭരണം മദ്രാസ് പ്രവിശ്യ സർക്കാർ ഏറ്റെടുത്തു.
1959 ഓഗസ്റ്റ് 13 - കോയമ്പത്തൂരിലെ ജില്ലാ ആസ്ഥാന ആശുപത്രിയുടെ സുവർണ ജൂബിലി ആഘോഷങ്ങൾ മദ്രാസ് ഗവർണറായ ശ്രീ ബിഷ്ണുറാം മേധി ഉദ്ഘാടനം ചെയ്തു, മദ്രാസ് സംസ്ഥാന ആരോഗ്യ റവന്യൂ മന്ത്രി ബഹുമാനപ്പെട്ട ശ്രീ മാണിക്കവേലുവിന്റെ അധ്യക്ഷത വഹിച്ചു.
1966 - കോയമ്പത്തൂർ മെഡിക്കൽ കോളേജ് ആരംഭിച്ചു 1969 നവംബർ 24 - മെഡിക്കൽ വിദ്യാഭ്യാസ ഡയറക്ടറേറ്റ് ആശുപത്രിയുടെ ഭരണം ഏറ്റെടുത്ത് കോയമ്പത്തൂർ മെഡിക്കൽ കോളേജ് ആശുപത്രി എന്ന് പുനർനാമകരണം ചെയ്തു.
ജൂലൈ 2009 - ജൂൺ 2010 - കോയമ്പത്തൂർ മെഡിക്കൽ കോളേജ് ആശുപത്രിയുടെ ശതാബ്ദി വർഷം സ്ഥാനം
കോയമ്പത്തൂർ നഗരത്തിലെ പ്രധാന റോഡുകളിലൊന്നായ അവിനാശി റോഡിൽ, കോയമ്പത്തൂർ അന്താരാഷ്ട്ര വിമാനത്താവളത്തിൽ നിന്ന് ഏകദേശം 2 kilometres (1.2 mi) മാറിയാണ് ആണ് കോളേജ് സ്ഥിതി ചെയ്യുന്നത്..
കോയമ്പത്തൂർ ഇൻസ്റ്റിറ്റ്യൂട്ട് ഓഫ് ടെക്നോളജിക്ക് എതിർവശത്തും ജെന്നി ക്ലബ്ബിന് സമീപവുമാണ് കോളേജ്.
നഗരത്തിന്റെ ഈ ഭാഗത്ത് കോളേജുകളും ആശുപത്രികളും കേന്ദ്രീകരിച്ചിരിക്കുന്നു.
കോയമ്പത്തൂർ മെഡിക്കൽ കോളേജ് ഹോസ്പിറ്റൽ, ട്രിച്ചി റോഡിൽ ലങ്ക കോർണറിനടുത്ത്, കോയമ്പത്തൂർ ജംഗ്ഷനിൽ നിന്ന് ഏകദേശം മാറിസ്ഥിതി ചെയ്യുന്നു, 1909-ൽ ബ്രിട്ടീഷ് ഭരണകാലത്ത് സ്ഥാപിതമായതാണ്.
അക്രഡിറ്റേഷനും അനുബന്ധ സ്ഥാപനങ്ങളും ട്രിച്ചി റോഡിൽ സ്ഥിതി ചെയ്യുന്ന കോയമ്പത്തൂർ മെഡിക്കൽ കോളേജ് ആശുപത്രി 1909 ലാണ് നിർമ്മിച്ചത്
കോയമ്പത്തൂർ റെയിൽവേ ജംക്‌ഷനു സമീപമുള്ള സർക്കാർ ഹെഡ്ക്വാർട്ടേഴ്‌സ് ആശുപത്രി കോളേജിനോട് ചേർന്ന് ടീച്ചിംഗ് മെഡിക്കൽ സ്ഥാപനമാക്കി മാറ്റി.
കോളേജ് മദ്രാസ് യൂണിവേഴ്സിറ്റിയുമായി അഫിലിയേറ്റ് ചെയ്യുകയും പിന്നീട് ഭാരതിയാർ യൂണിവേഴ്സിറ്റിയിലേക്ക് മാറ്റുകയും ചെയ്തു.
തുടർന്ന്, ഇത് തമിഴ്‌നാട് ഡോ. എംജിആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്തു.
കോളേജിൽ ലൈബ്രറികളും മെഡിക്കൽ ലബോറട്ടറികളുമുള്ള 30 ഡിപ്പാർട്ട്‌മെന്റുകളുണ്ട്.